L'article 166 de l'Estatut d'autonomia de Catalunya estableix la competència exclusiva de la Generalitat en matèria de serveis socials.
Aquesta matèria es troba actualment regulada amb caràcter general per la Llei 12/2007, d'11 d'octubre, de serveis socials, la qual estableix la necessitat d'implicar la ciutadania en el sistema de serveis socials, tant en allò referent a la definició de les necessitats, com en la presa de decisions i en la gestió dels serveis.
En el seu títol IV, aquesta Llei regula la participació cívica en tots els nivells dels serveis socials, d'acord amb els principis d'una administració relacional.
En concret, el seu articulat determina que la finalitat de la participació és integrar la deliberació en els processos de presa de decisions per adequar el sistema de serveis socials a les necessitats de les persones i la seva diversitat, essent els objectius d'aquesta participació la implicació de tota la societat en els assumptes socials, la prevenció de la fragmentació social, la innovació en la prestació dels serveis i el reforçament de les xarxes socials de suport.
La llei de serveis socials estableix com a òrgan superior de participació en matèria de serveis socials el Consell General de Serveis Socials, que té els seus antecedents en la Llei 26/1985, de 27 de desembre, de serveis socials de Catalunya.
L'actual llei incorpora uns canals de participació més amplis que l'anterior, substituint els existents consells sectorials per comissions sectorials i ampliant els òrgans del Consell General amb una comissió funcional de seguiment del desenvolupament de la gestió i la programació dels serveis socials.
Crea, també, els consells territorials, els consells municipals i els consells supramunicipals de serveis socials com a canals de participació cívica en el sistema de serveis socials, la constitució dels quals encomana als ens locals perquè els estableixin en base a uns mateixos criteris.
Finalment estableix la participació també en l'àmbit dels centres de serveis socials.
A partir d'aquest Decret, el Consell General de Serveis Socials encarna l'aspecte relacional de la nova administració pública perquè implica la societat civil en el debat previ a la presa de decisions, tot incorporant la transversalitat en la participació.
En la mesura que acull amb el rang de comissions sectorials els diferents espais estables de participació adscrits al departament competent en matèria de serveis socials, el present Decret va més enllà de les recomanacions de l'article 51.7 de la Llei de serveis socials, en el sentit de promoure les deliberacions conjuntes entre consells, conferint al Consell General el caràcter de.consell de consells..
Per altra banda, la Llei de serveis socials amplia la representació de sectors de la població en aquests òrgans de participació, exigint la presència de les administracions públiques competents al territori, de les organitzacions sindicals i patronals, dels col·legis professionals, de les entitats socials més representatives, tant de tipus general, de caràcter cívic, ciutadà i veïnal, com específiques de dones, de gent gran, de persones amb discapacitat, d'altres col·lectius ciutadans i del sector de serveis socials, procurant assolir la presència d'un nombre de dones que representi un mínim del 50% del total dels seus membres que no en siguin per raó del càrrec.
A part dels òrgans de participació, la Llei de serveis socials crea, per primera vegada, com a òrgans de coordinació del Sistema, el Consell de Coordinació de Benestar Social i el Comitè d'Avaluació de Necessitats de Serveis Socials.
El Consell Coordinació de Benestar Social que es regula en aquest Decret estarà adscrit al departament de la Generalitat competent en matèria de serveis socials, amb la missió de coordinar les polítiques públiques en matèria de serveis socials i de vetllar per la seva equitat territorial articulant-se amb el sistema educatiu, de salut, de cultura, de treball, d'habitatge, de justícia, d'interior i d'administracions públiques.
La formalització dels espais de coordinació en tots els nivells de les administracions públiques és indispensable per garantir l'estabilitat i el compromís institucional en l'àmbit dels serveis socials.
El Comitè d'Avaluació de Necessitats de Serveis Socials, com a òrgan tècnic consultiu encarregat d'estudiar les necessitats socials i d'avaluar l'eficiència i la qualitat del sistema, estarà format per persones expertes professionals i acadèmiques designades per les administracions competents en serveis socials.
El present Decret ha estat proposat al Govern pel Departament d'Acció Social i Ciutadania, tenint en compte els imperatius legals esmentats i amb la col·laboració de la Direcció General de Participació Ciutadana, del Departament d'Interior, Relacions Institucionals i Participació; de l'Institut Català d'Avaluació de Polítiques Públiques, i de la Direcció de Participació Social de l'Ajuntament de Barcelona.
Així mateix, en l'elaboració d'aquest Decret s'ha plantejat un procés de participació molt ampli, que ha consistit principalment en l'audiència als membres de la Comissió Permanent de l'actual Consell General de Serveis Socials, així com el tràmit d'informació pública en el qual han presentat al·legacions diverses entitats de caràcter social i col·legis professionals.
D'altra banda, a més dels informes preceptius que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, el text del decret ha obtingut informe favorable de la Comissió Permanent del Consell General de Serveis Socials, de la Direcció General de Modernització de l'Administració i de la Comissió de Govern Local.
Vist el Dictamen 13/2009 del Consell del Treball, Econòmic i Social de Catalunya;
D'acord amb el Dictamen 390/09 de la Comissió Jurídica Assessora, aprovat a la reunió de 19 de novembre de 2009;
A proposta de la consellera d'Acció Social i Ciutadania, i d'acord amb el Govern,
És objecte d'aquest Decret el desenvolupament reglamentari dels òrgans de participació ciutadana i associativa i els de coordinació previstos respectivament en el Títol IV i a l'article 40 de la Llei 12/2007, d'11 d'octubre, de serveis socials, així com la intervenció d'aquests òrgans en l'elaboració del Pla estratègic de serveis socials regulat a l'article 37 de la mateixa llei.
Òrgans de participació i de coordinació
2.1 Són òrgans de participació ciutadana i associativa del sistema català de serveis socials:
c) Els consells municipals de serveis socials.
d) Els consells supramunicipals de serveis socials.
e) Els consells de participació de centre.
2.2 Són òrgans de coordinació del sistema català de serveis socials:
a) El Consell de Coordinació de Benestar Social.
3.1 Els òrgans regulats en aquest Decret tenen naturalesa col·legiada i funcions de caràcter deliberatiu, consultiu, d'assessorament i proposta.
3.2 El Consell General de Serveis Socials es regeix per la Llei de serveis socials i per les previsions d'aquest Decret.
En tot allò que no sigui regulat per les disposicions citades, es regeix per les disposicions que, amb caràcter general, regulen els òrgans col·legiats de l'Administració de la Generalitat de Catalunya i pels reglaments de funcionament intern, si escau.
3.3 Els consells territorials, municipals i supramunicipals de l'Administració Local es regeixen per la Llei de serveis socials, per les disposicions de la respectiva administració local que determinin la seva constitució, composició i règim de funcionament, per l'ordenament local en allò que resulti d'aplicació, i amb caràcter supletori per les previsions d'aquest Decret.
3.4 Els consells de participació de centre es regeixen per les disposicions d'aquest Decret i pels reglaments de règim intern que es puguin aprovar, llevat que l'Administració titular, que concerti o subvencioni el servei no sigui la Generalitat de Catalunya, cas en què es regeixen per les disposicions d'aplicació a l'Administració corresponent i supletòriament per les previsions d'aquest Decret.
3.5 Els òrgans de coordinació es regeixen per l'article 40 de la Llei de serveis socials, per aquest Decret i per les normes que resulten aplicables amb caràcter general als òrgans col·legiats de l'administració de la Generalitat de Catalunya.
4.1 El Consell General de Serveis Socials i els òrgans de coordinació del sistema català de serveis socials s'adscriuen al departament competent en matèria de serveis socials de l'Administració de la Generalitat de Catalunya.
4.2 Els consells territorials, municipals i supramunicipals resten adscrits a l'entitat local que els constitueixi.
4.3 Els consells de participació dels centres públics s'adscriuen a l'administració titular del servei social.
Accés a la documentació administrativa
5.1 Els ciutadans i ciutadanes i les entitats que intervenen en processos de participació tenen dret a accedir a la informació necessària per a complir llurs funcions.
5.2 Els membres dels òrgans consultius poden accedir a la documentació que està en poder de l'Administració.
5.3 L'accés a la documentació administrativa s'ha de fer d'acord amb l'article 37 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb la normativa en relació amb l'accés a documents de caràcter sancionador, amb la normativa de protecció de dades de caràcter personal i amb la resta de normativa aplicable.
5.4 El departament competent en matèria de serveis socials ha de garantir la difusió i l'accessibilitat dels seus informes i recomanacions pels mitjans més adequats, en funció dels costos per a l'Administració i de les capacitats de les persones que volen accedir a la informació.
5.5 En cas de conflicte, la Comissió Funcional del Consell General de Serveis Socials ha de mitjançar entre l'Administració i les persones que volen accedir a la informació.
Procés participatiu del Pla estratègic de serveis socials
El Pla estratègic de serveis socials es realitzarà de forma participativa, amb la intervenció de les diferents comissions del Consell General de Serveis Socials, del Consell de Coordinació de Benestar Social i del Comitè d'Avaluació de Necessitats de Serveis Socials, que intervindran a través de comissions o grups de treball específics.
L'informe preceptiu del Consell General de Serveis Socials s'annexarà al Pla en la seva tramesa al Govern.
Naturalesa i adscripció del Consell General de Serveis Socials
Funcions del Consell General de Serveis Socials
8.1 Corresponen al Consell General de Serveis Socials les funcions previstes a l'article 50.2 de la Llei de serveis socials.
8.2 El departament competent en matèria de serveis socials ha d'informar semestralment al Consell General de Serveis Socials de les actuacions següents:
a) Les sancions imposades per incompliment de la normativa de serveis socials, i amb caràcter urgent, les que comportin la suspensió temporal o definitiva d'un servei.
c) Els convenis i acords en matèria de serveis socials signats per la Generalitat amb administracions públiques i amb entitats privades de serveis socials.
d) Les sol·licituds i les demandes rebudes en els diversos sectors i serveis en matèria de serveis socials, especificant-ne el nombre.
8.3 En l'exercici de les funcions que s'esmenten en l'apartat anterior, l'administració competent ha de protegir les dades de caràcter personal que figurin en els expedients, en aplicació del que estableix la Llei Orgànica 15/1999, de 13 de desembre, de protecció de dades de caràcter personal, així com la Llei 30/1992, de 26 de novembre, de règim jurídic de les administracions públiques i del procediment administratiu comú, sobre l'accés de la ciutadania a registres i arxius.
La Presidència del Consell General de Serveis Socials
10.1 La persona titular del Departament competent en matèria de serveis socials exerceix la presidència del Consell General de Serveis Socials, a la qual corresponen les funcions següents:
a) Presidir i convocar les sessions del Ple, assegurant-ne el compliment de les lleis i reglaments, fixar-ne l'ordre del dia i ordenar les seves deliberacions i debats.
b) Vetllar i promoure el bon i regular funcionament de les comissions.
f) Convidar entitats i persones sense vocalia a les sessions del Ple o de les comissions, a iniciativa pròpia o a petició dels membres del Consell.
g) Representar el Consell General de Serveis Socials davant les administracions públiques, institucions, entitats i particulars.
h) Mediar en cas de desacord entre les persones vocals.
10.2 Les presidències de les comissions del Consell General de Serveis Socials les exerceixen alts càrrecs o assimilats designats per la persona titular del Departament competent en matèria de serveis socials.
Assumeixen les funcions descrites a l'apartat 10.1 d'aquest article, en relació amb la Comissió que presideixen i poden ser substituïdes en els mateixos termes que la Presidència del Ple.
La Vicepresidència del Consell General de Serveis Socials
11.1 Exerceix la vicepresidència del Consell General de Serveis Socials la persona titular de la Secretaria General del departament competent en matèria de serveis socials.
També pot exercir la vicepresidència un alt càrrec designat per la Presidència del Consell.
11.2 Corresponen a la Vicepresidència les funcions següents:
a) Coordinar l'actuació del Consell General de Serveis Socials amb les seves comissions, altres òrgans de participació i coordinació previstos per aquest Decret, així com altres òrgans de participació cívica adscrits al Departament competent en matèria de serveis socials.
b) Organitzar la Secretaria del Consell General de Serveis Socials i la Comissió Funcional.
c) Substituir la presidència en casos de vacant, absència o malaltia.
d) Qualsevol altra funció que li encomani expressament o li delegui la Presidència del Consell General de Serveis Socials, en l'àmbit de les seves competències.
El Ple del Consell General de Serveis Socials: composició i presa d'acords
12.1 El Ple del Consell General de Serveis Socials té la composició següent:
c.1) 32 vocalies en representació de l'Administració de la Generalitat, amb categoria d'alts càrrecs, subdirectors i subdirectores generals o assimilats, designats o designades per la persona titular del departament corresponent, dels àmbits següents:
19 de l'àmbit dels serveis socials i drets de ciutadania.
c.2) 12 vocals en representació de les organitzacions associatives d'ens locals més representatives de Catalunya, amb categoria d'electes, designats o designades per les mateixes entitats.
c.3) 4 vocals en representació de l'àmbit de col·legis professionals: un o una vocal en representació del Col·legi Oficial de Diplomats en Treball Social i Assistents Socials de Catalunya, un o una vocal en representació del Col·legi d'Educadores i Educadors Socials de Catalunya, un o una vocal en representació del Col·legi Oficial de Psicòlegs de Catalunya, i un o una vocal en representació del Col·legi de Pedagogs de Catalunya, designats o designades pels òrgans de govern corresponents.
c.4) 2 vocals en representació de les organitzacions empresarials: un, en representació de les que tinguin la consideració de més representatives a Catalunya, i un altre en representació del sector dels serveis socials.
c.5) 2 vocals en representació de les organitzacions sindicals més representatives de Catalunya, designats o designades pels òrgans directius corresponents.
c.6) 12 vocals en representació d'entitats representatives dels interessos de les persones usuàries, dels interessos ciutadans, de les dones i de les entitats d'iniciativa social, designats per les seves juntes directives i seleccionats segons l'article 19 d'aquest Decret.
12.2 Qualsevol persona o entitat que hagi participat a les sessions de les comissions o als seus grups de treball pot assistir, prèvia autorització de la Presidència, a les sessions plenàries del Consell General de Serveis Socials.
12.3 El ple del Consell General de Serveis Socials és un òrgan de caràcter deliberatiu i els seus acords es prenen per consens.
En el cas de realitzar una votació, els acords han de ser adoptats per majoria de vots i la presidència del ple té vot de qualitat en cas d'empat.
El Ple del Consell General de Serveis Socials: funcions
13.1 El Ple tracta les matèries estratègiques més importants per al sistema de serveis socials, especialment de les que estan relacionades amb la planificació.
13.2 Corresponen al Ple les funcions següents:
a) Deliberar sobre l'orientació general dels serveis socials a Catalunya i sobre totes aquelles altres qüestions que li siguin sotmeses a iniciativa de la seva presidència.
b) Elevar al Govern l'informe anual sobre l'estat dels serveis socials perquè en doni compte al Parlament.
c) Debatre i emetre informes preceptius sobre els projectes de normativa general i els projectes de plans d'actuació, plans sectorials i plans estratègics en matèria de serveis socials abans de la seva aprovació.
d) Debatre i emetre informes preceptius sobre l'establiment dels criteris de qualitat de les activitats i prestacions de serveis socials, així com dels mecanismes d'avaluació i garantia del compliment d'aquests criteris.
e) Debatre i emetre informes sobre els avantprojectes de pressupost i la seva liquidació, la memòria del Departament, el mapa de serveis socials i la Cartera de Serveis Socials, aquest últim amb caràcter preceptiu.
f) Formular propostes i recomanacions al departament competent en matèria de serveis socials per millorar la prestació dels serveis socials.
g) Trametre les seves conclusions a altres consells de participació de la Generalitat, si escau.
h) Les que li atribueixin les lleis o els reglaments.
13.3 El Ple del Consell General de Serveis Socials comptarà amb el suport de la Comissió Funcional i li podrà delegar aquelles funcions que per la seva complexitat o per raons d'urgència cregui necessari.
13.4 Les comissions sectorials han de ser convidades a participar en les sessions plenàries del Consell General de Serveis Socials en les quals la matèria a tractar afecti el seu sector de referència.
La Presidència de cada comissió sectorial ha de designar la persona o persones que hi assistiran en representació de la comissió, preferentment entre els i les vocals de l'àmbit de les entitats socials.
La Comissió Funcional: naturalesa, composició, presa d'acords i funcions
14.1 Es crea una única Comissió Funcional que segueix, d'una manera permanent, el desenvolupament de la gestió i de la programació dels serveis socials.
14.2 La Comissió Funcional té la composició següent:
a) Presidència de la Comissió Funcional, que recau en la persona que ocupa la Vicepresidència del Ple del Consell General de Serveis Socials, o la persona en qui delegui.
b.1) 20 vocals en representació de l'Administració de la Generalitat, amb categoria d'alts càrrecs, subdirectors i subdirectores generals o assimilats, designats per la presidència del Consell General de Serveis Socials, entre els integrants del Ple.
b.2) 6 vocals en representació de les organitzacions associatives d'ens locals més representatives de Catalunya, amb categoria d'electes, designats o designades per les mateixes entitats.
b.3) 4 vocals en representació de l'àmbit de col·legis professionals: un o una vocal en representació del Col·legi Oficial de Diplomats en Treball Social i Assistents Socials de Catalunya, un o una vocal en representació del Col·legi d'Educadores i Educadors Socials de Catalunya, un o una vocal en representació del Col·legi Oficial de Psicòlegs de Catalunya, i un o una vocal en representació del Col·legi de Pedagogs de Catalunya, designats o designades pels òrgans de govern corresponents.
b.4) 2 vocals en representació de les organitzacions empresarials: un en representació de les que tinguin la consideració de més representatives a Catalunya, i un altre en representació del sector dels serveis socials.
b.5) 2 vocals en representació de les organitzacions sindicals més representatives de Catalunya, designats o designades pels òrgans directius corresponents.
b.6) 6 vocals en representació d'entitats representatives dels interessos de les persones usuàries, dels interessos ciutadans, de les dones i de les entitats d'iniciativa social, amb vocalia permanent al Ple del Consell General de Serveis Socials.
Aquestes vocalies tindran caràcter rotatiu i una durada d'un any i mig, d'acord amb el que estableix l'article 19 d'aquest Decret.
14.3 La Comissió Funcional del Consell General de Serveis Socials és un òrgan de caràcter deliberatiu i els seus acords es prenen per consens.
En el cas de realitzar una votació, els acords han de ser adoptats per majoria de vots i la presidència de la comissió té vot de qualitat en cas d'empat.
14.4 Corresponen a la Comissió Funcional les funcions següents:
a) Elevar al Ple del Consell General de Serveis Socials un informe anual sobre l'estat dels serveis socials a Catalunya.
b) Elevar al Ple del Consell General de Serveis Socials informes preceptius sobre els projectes de normativa general i els projectes de plans d'actuació de caràcter general i plans estratègics en matèria de serveis socials abans de la seva aprovació.
c) Elevar al Ple del Consell General de Serveis Socials informes sobre l'establiment dels criteris de qualitat de les activitats i prestacions de serveis socials, així com dels mecanismes d'avaluació i garantia del compliment d'aquests criteris.
d) Elevar al Ple del Consell General de Serveis Socials informes sobre els avantprojectes de pressupost i la seva liquidació, la memòria del Departament, el mapa de serveis socials i la Cartera de Serveis Socials.
e) Vetllar per la coordinació de les actuacions de les administracions públiques i de les entitats privades en l'àmbit dels serveis socials.
f) Fer el seguiment de l'execució dels plans i programes, en matèria de serveis socials, donant-ne compte al Ple.
g) Fer el seguiment de l'execució dels pressupostos, en matèria de serveis socials, donant-ne compte al Ple.
h) Formular al Ple del Consell propostes i recomanacions per millorar la prestació dels serveis socials.
i) Deliberar sobre totes les qüestions que li siguin sotmeses pel Ple del Consell.
j) Mediar entre les persones i entitats que intervenen en processos de participació i l'administració pública corresponent en cas de conflicte per l'accés a la documentació administrativa.
k) Elaborar la proposta de pla de treball del Ple del Consell General de Serveis Socials i la memòria anual del Consell General de Serveis Socials.
l) Aquelles altres funcions que li encomani el Ple o la Presidència del Consell General de Serveis Socials.
14.5 La Comissió Funcional es relaciona amb el Ple del Consell General de Serveis Socials a través de la Secretaria del Consell, a la qual tramet els seus informes i propostes.
Les Comissions Sectorials del Consell General de Serveis Socials
15.1 Les comissions sectorials tracten de forma especialitzada sobre la planificació, la programació i l'ordenació de sectors concrets dels serveis socials.
15.2 Les funcions pròpies de les comissions sectorials del Consell General es realitzen pels següents espais estables de participació:
b) Consell de participació del ProdeP.
c) Consell de l'accessibilitat i supressió de barreres arquitectòniques.
e) Consell nacional d'infància.
g) Comissió Rectora del Pla d'acció per a la inclusió social.
h) Taula de Ciutadania i Immigració.
i) Consell nacional de lesbianes, gais i homes i dones bisexuals i transsexuals de Catalunya.
j) Comitè d'ètica dels serveis socials de Catalunya.
l) Consell de persones amb discapacitat.
m) Observatori dels Drets de la Infància.
n) Comissió Nacional per a una intervenció coordinada contra la violència masclista.
15.3 Els òrgans de participació que executen les funcions de comissions sectorials del Consell General de Serveis Socials poden organitzar-se per complir les seves funcions d'acord amb la seva normativa i els seus estatuts.
15.4 Correspon a cada comissió sectorial les funcions següents:
a) Deliberar sobre l'orientació general dels serveis socials en el seu sector i sobre tots aquells temes que afecten el seu sector, que són competència del Consell General de Serveis Socials.
b) Formular propostes i recomanacions a la Comissió Funcional del Consell General de Serveis Socials per millorar la prestació dels serveis socials al seu sector.
c) Debatre i emetre informes sobre els projectes de normativa general i els projectes de plans d'actuació, plans sectorials i plans estratègics en matèria del sector de referència dels serveis socials abans de la seva aprovació i elevar-los a la Comissió Funcional del Consell General de Serveis Socials.
d) Debatre i emetre informes sobre el mapa de serveis socials i la Cartera de Serveis Socials en matèria del sector de referència dels serveis socials i elevar-los a la Comissió Funcional del Consell General de Serveis Socials.
e) Fer propostes de coordinació de les actuacions de les administracions públiques i de les entitats privades en matèria del sector de referència dels serveis socials, i elevar-les a la Comissió Funcional del Consell General de Serveis Socials.
f) Desenvolupar les tasques que li siguin encomanades pel Ple del Consell General de Serveis Socials.
15.5 Les Comissions Sectorials es relacionen amb el Ple del Consell General de Serveis Socials a través de la Comissió Funcional, a la qual eleven els seus informes i propostes.
16.1 Les comissions temporals es poden crear per la Presidència del Consell General de Serveis Socials, a iniciativa pròpia o de les persones membres del Ple del Consell, per al seguiment de matèries que no tenen caràcter de permanència, sobretot amb caràcter transversal.
La seva composició pot requerir la presència de membres de les diferents comissions.
La Presidència pot convidar-hi entitats sense vocalia, si ho considera oportú.
16.2 L'acord de creació ha de determinar les funcions que s'encomanen a la Comissió Temporal i el termini de vigència.
També ha de determinar la composició, la forma de designació de les persones membres i la persona que ha de fer les funcions de secretaria de la Comissió.
La Secretaria del Consell General de Serveis Socials
17.1 La persona que exerceix la Presidència del Ple del Consell General de Serveis Socials ha de designar, d'entre els funcionaris i les funcionàries del departament competent en matèria de serveis socials del grup A, la persona que ha d'exercir les funcions de secretari o secretària del Consell General de Serveis Socials, així com la persona que l'ha de suplir.
17.2 El secretari o secretària del Consell General de Serveis Socials ho és també del Ple i de la Comissió Funcional del Consell General de Serveis Socials.
En el cas de les comissions sectorials que estiguin a càrrec d'un òrgan col·legiat ja existent, la secretaria d'aquell òrgan s'ha de coordinar amb la secretaria del Consell General de Serveis Socials, per tal de dur a terme les tasques que se li encomanin com a comissió sectorial.
17.3 La Secretaria del Consell General de Serveis Socials té les funcions següents:
a) Assistir a les reunions amb veu i sense vot, llevat que la secretaria de l'òrgan l'exerceixi una persona membre d'aquest, cas en què assistirà amb veu i vot.
b) Convocar les sessions de l'òrgan per ordre de la Presidència.
c) Preparar la documentació que, per mitjà de la presidència, s'ha de sotmetre a la consideració del Ple o de la comissió, i informar de tot el necessari per al correcte exercici de les seves competències.
d) Coordinar el pla de treball de les comissions.
e) Trametre i rebre les comunicacions de les vocalies, les notificacions, peticions de dades, rectificacions o qualsevol altra classe d'escrits de què hagi de tenir coneixement.
f) Preparar les sessions, redactar les actes, custodiar les actes i altra documentació de les sessions.
g) Expedir certificats sobre els temes que s'han tractat i dels acords presos en les sessions.
h) Gestionar els nomenaments o designacions dels membres de l'òrgan col·legiat.
i) Informar periòdicament el Ple sobre el funcionament i l'estat de les comissions.
j) Impulsar la comunicació amb els altres espais estables de participació de la Generalitat i amb els consells de participació locals de serveis socials.
k) Vetllar perquè la participació de les persones vocals sigui efectiva.
l) Elaborar la memòria anual del Consell General de Serveis Socials.
m) Totes aquelles funcions que li encomani la Presidència.
17.4 La secretaria de cada òrgan del Consell General de Serveis Socials ha d'obtenir i compilar, de les administracions que gestionen o programen serveis socials, la informació necessària amb la finalitat que el Consell General de Serveis Socials pugui exercir les seves funcions amb eficàcia i eficiència.
17.5 La persona titular de la secretaria del Consell General de Serveis Socials ha d'exercir la interlocució amb les secretaries dels altres òrgans del Consell General de Serveis Socials i, si s'escau, coordinar les accions entre aquestes.
17.6 Les recomanacions del Ple del Consell General de Serveis Socials i de les seves comissions es posaran en coneixement de tots el membres del Consell i de les seves comissions a través de la Secretaria del Consell General de Serveis Socials.
Altres representants i participants
18.1 A criteri de la presidència de cada òrgan i en funció dels assumptes a tractar, es poden convocar sessions deliberatives conjuntes amb altres espais de participació o amb persones al servei de la Generalitat de Catalunya.
Als efectes d'aquesta convocatòria la presidència de l'òrgan del Consell General de Serveis Socials que correspongui es dirigirà a la presidència de l'òrgan convidat per comunicar-li el motiu d'aquesta invitació i perquè designi la persona membre de l'òrgan que presideix que ha de ser convocada a la sessió.
18.2 Qualsevol comissió del Consell General de Serveis Socials, a través de la seva presidència, pot demanar la participació a les sessions de totes aquelles persones expertes i entitats que estan en condicions de realitzar aportacions d'interès.
Designació d'entitats representatives d'interessos col·lectius i representació de les entitats en les vocalies
19.1 Les entitats socials en representació d'interessos col·lectius que formen part del Consell General de Serveis Socials i de la Comissió Funcional són seleccionades per a un període de tres anys, pel Departament competent en matèria de serveis socials, atenent als criteris de representativitat de les persones usuàries de serveis socials, de diversitat, de territorialitat i tenint en compte el prestigi reconegut de les entitats en el sector.
Es procurarà la participació de les federacions d'entitats i de les entitats que tinguin una important implantació en el territori.
19.2 Les entitats socials que integren el Ple del Consell General aportaran la visió, les propostes i les necessitats dels sectors als quals representen, previ debat en el si de les seves institucions.
Així mateix, han de designar per a cada comissió en què participin la persona representant de l'entitat, o d'alguna entitat associada en el cas de les federacions.
La Secretaria del Consell General facilitarà a les entitats els mitjans necessaris perquè aquestes puguin exercir les seves funcions amb la qualitat desitjada.
19.3 El Departament competent en matèria de serveis socials ha d'adoptar les mesures necessàries per renovar les entitats que participen en el Consell General cada tres anys, sens perjudici de la seva possible reelecció, d'acord amb el que s'estableix en aquest Decret, i en tot cas valorant positivament la participació efectiva.
19.4 Les entitats amb vocalia permanent al Ple poden optar de manera voluntària a la participació en la Comissió Funcional per a un període d'1 any i mig, al final del qual cal fer la renovació.
En cas de desacord entre les entitats, la presidència del Consell mediarà per cercar la millor solució possible.
Funcionament del Consell General de Serveis Socials
20.1 El Ple, la comissió funcional, les comissions sectorials i les temporals del Consell General de Serveis Socials es reuneixen en sessió ordinària les vegades que calgui per al compliment de les seves funcions, quan els convoqui la presidència, a iniciativa pròpia o a sol·licitud, com a mínim, de dos terços de les persones membres del Consell.
En tot cas, el Ple es reuneix almenys una vegada a l'any.
20.2 Les comissions del Consell General de Serveis Socials poden organitzar-se en grups de treball estables o temporals per al compliment de les seves funcions i elevaran anualment una memòria de les seves actuacions a la Presidència del Consell.
20.3 En el marc del Consell General de Serveis Socials s'han de realitzar documents valoratius que recullin les aportacions en el procés de deliberació, destacant les grans línies d'acord i de desacord.
Aquests documents valoratius es trametran a les persones membres de cada òrgan i a la persona titular de la Secretaria del Ple del Consell General de Serveis Socials.
Si escau, i en funció de la matèria es podran difondre també a nivell intern del departament competent en serveis socials, a les entitats socials vinculades als serveis socials, als òrgans col·legiats que exerceixen les funcions de comissions sectorials i a altres espais de participació de la Generalitat.
Aquests documents valoratius constituiran la base dels informes que ha d'elaborar el Consell General de Serveis Socials.
20.4 En l'adopció d'acords del Ple del Consell i de la Comissió Funcional, només tenen dret a vot la presidència, la vicepresidència i les vocalies permanents.
L'adopció d'acords en el si de les comissions sectorials representades per òrgans col·legiats s'ha de realitzar d'acord amb el que determinin els seus reglaments interns corresponents.
20.5 Les entitats competents per designar vocals titulars del Ple i de les comissions del Consell General de Serveis Socials han de designar, igualment, les persones suplents per a casos de vacant, absència o malaltia de la persona titular i ho comunicaran a la Secretaria del Consell.
Les persones del Consell General de Serveis Socials designades en representació de l'Administració de la Generalitat són substituïdes per una persona adscrita a l'òrgan o ens de pertinença.
Drets de les persones i entitats participants en el Consell General de Serveis Socials
Les entitats amb vocalia permanent i totes aquelles entitats o persones que participin en les sessions dels òrgans del Consell General de Serveis Socials, en l'àmbit corresponent, tenen dret a:
a) Sol·licitar a la Presidència, a través de la Secretaria, la presència a les sessions de persones expertes o altres.
b) Sol·licitar a la Presidència, a través de la Secretaria, la introducció de punts de l'ordre del dia.
c) Accedir a la documentació administrativa, d'acord amb la legislació vigent.
d) Percebre dietes i indemnitzacions per assistència, d'acord amb la normativa d'aplicació.
e) Rebre resposta per part de les autoritats competents del Consell General de Serveis Socials a les aportacions o consultes realitzades.
Altres formes de participació i informació
La Presidència del Consell General de Serveis Socials garanteix que el Consell i les seves comissions comptin amb les tecnologies de la informació i la comunicació adequades que permetin:
a) Oferir informació oberta al públic en general sobre les polítiques que duu a terme la Generalitat de Catalunya en matèria de serveis socials.
b) Oferir informació oberta al públic en general sobre les entitats que tenen vocalies en el Consell i les dades de contacte de qui en tingui la representació.
c) Divulgar per al públic en general informes, memòries i altres documents emesos pel Ple del Consell o per alguna de les seves comissions.
d) Que la ciutadania presenti propostes i suggeriments perquè siguin comunicades al Consell General de Serveis Socials.
e) Que les vocalies accedeixin a la documentació que genera el Consell General de Serveis Socials.
f) Obrir una bústia específica perquè les entitats amb vocalia puguin comunicar propostes i suggeriments, amb caràcter previ a la seva deliberació.
g) Obrir fòrums de debat entre les entitats de l'àmbit dels serveis socials.
h) Donar suport a jornades, seminaris i processos de participació.
Els consells territorials, els consells municipals i els consells supramunicipals de serveis socials
23.1 Els ens locals supramunicipals han de constituir consells territorials de serveis socials en els àmbits que defineixi l'ordenació territorial de Catalunya.
23.2 Els consells territorials de serveis socials són òrgans col·legiats de participació comunitària per a l'assessorament, consulta, proposta i participació en matèria de serveis socials.
Les seves funcions són determinades per la normativa corresponent de l'ens local supramunicipal.
En el cas que l'ens local supramunicipal no disposi de cap regulació, les seves funcions són les següents:
b) Fer propostes i suggeriments al Consell General de Serveis Socials, a través de la Comissió funcional.
c) Fomentar la coordinació de la programació i les intervencions en el territori de referència, tant de les administracions locals com de les entitats privades i d'iniciativa social, d'acord amb els criteris del Pla estratègic i la Cartera de serveis socials.
d) Promoure la transferència de coneixements, la difusió de bones pràctiques i la innovació en el territori, en matèria de serveis socials.
e) Emetre un informe anual i fer-ne difusió per mitjans telemàtics i altres que es considerin adients.
g) Altres que l'administració a la qual estiguin adscrits els pugui encomanar.
23.3 La determinació de la seva composició i del seu règim de funcionament és competència de l'entitat local supramunicipal competent.
En tot cas, hi ha d'haver representants dels ens locals, de les persones usuàries, de les entitats representatives dels interessos ciutadans, empresarials, sindicals i professionals, de les dones i de les entitats d'iniciativa social del seu àmbit territorial.
23.4 Els consells territorials de serveis socials han de comunicar a la Secretaria del Consell General de Serveis Socials la creació, modificació o supressió dels òrgans de participació, a efectes del corresponent registre de consells de participació local.
24.1 Els municipis que legalment estiguin obligats a prestar serveis socials han de constituir un consell municipal de serveis socials.
24.2 Els consells municipals de serveis socials són òrgans col·legiats de participació comunitària per a l'assessorament, consulta, proposta i participació en matèria de serveis socials en els municipis.
Les seves funcions seran determinades per la normativa corresponent del municipi.
En el cas que el municipi no disposi de cap regulació les seves funcions són les següents:
b) Fer propostes i suggeriments als consells territorials, als consells supramunicipals i/o al Consell General de Serveis Socials.
24.3 Els ajuntaments dels municipis que disposin d'una organització en districtes o entitats municipals descentralitzades poden crear consells de serveis socials en aquests àmbits.
24.4 La determinació de la composició i el règim de funcionament dels consells municipals i, si escau, dels de districte o dels d'entitat municipal descentralitzada, és competència de cada municipi.
En tot cas, hi ha d'haver representants dels ens locals, de les persones usuàries, de les entitats representatives dels interessos ciutadans, empresarials, sindicals i professionals, de les dones i de les entitats d'iniciativa social, del seu àmbit territorial.
24.5 Els consells municipals de serveis socials han de comunicar a la Secretaria del Consell General de Serveis Socials la creació, modificació o supressió dels òrgans de participació, a efectes del corresponent registre de consells de participació local.
Els consells supramunicipals de serveis socials
25.1 Les comarques o, si s'escau, els ens associatius constituïts per gestionar les àrees bàsiques de serveis socials d'àmbit supramunicipal han de crear un consell supramunicipal de serveis socials.
25.2 Els consells supramunicipals de serveis socials són òrgans col·legiats de participació comunitària per a l'assessorament, consulta, proposta i participació en matèria de serveis socials en l'àmbit territorial de la comarca o de l'ens associatiu de gestió supramunicipal.
Les seves funcions són determinades per la normativa corresponent de l'ens supramunicipal.
En el cas que l'ens supramunicipal no disposi de cap regulació les seves funcions són les següents:
b) Fer propostes i suggeriments als consells territorials, als consells municipals i/o al Consell General de Serveis Socials.
25.3 La determinació de la composició i el règim de funcionament dels consells supramunicipals de serveis socials és competència de cada comarca o de l'ens associatiu de gestió supramunicipal.
25.4 Els consells supramunicipals de serveis socials han de comunicar a la Secretaria del Consell General de Serveis Socials la creació, modificació o supressió dels òrgans de participació, a efectes del corresponent registre de consells de participació local.
Participació en l'àmbit dels centres: els consells de participació de centre
Consells de participació de centre: definició
26.1 Tots els centres públics de l'Administració de la Generalitat de Catalunya on es prestin serveis socials o es realitzin activitats socials i els centres privats amb finançament de la Generalitat han de complir les previsions del present Decret.
Aquesta regulació té caràcter supletori per a la resta de centres públics o finançats amb fons públics.
26.2 En els centres on es presten serveis d'atenció diürna i serveis substitutoris de la llar que compleixin els requisits de l'apartat anterior ha d'existir un consell de participació de centre com a òrgan de participació.
26.3 Quan dos o més serveis d'igual titularitat constitueixin una unitat funcional o de direcció pot existir un únic consell de centre com a òrgan de participació.
Consells de participació de centre: composició
27.1 El consell de participació de centre té com a mínim la composició següent:
a) Presidència, que recau en el director o directora del centre.
b.1) Dues persones designades en representació de l'entitat titular.
b.2) Dues persones que treballen en el centre escollides entre i per les persones que componen aquest col·lectiu.
Almenys una d'elles haurà de desenvolupar funcions d'atenció directa.
b.3) Quatre persones usuàries del servei, que seran designades entre i per les persones usuàries.
En el cas que les persones usuàries no puguin exercir la vocalia, ho han de fer mitjançant els familiars de referència o els seus representants legals escollits entre ells.
S'haurà de respectar la paritat de gènere i la diversitat dels perfils o col·lectius atesos.
b.4) Una persona familiar dels usuaris i usuàries escollida entre i per les persones que componen aquest col·lectiu en el centre.
En cas d'existir una associació de familiars que aplegui com a socis a la majoria de famílies, aquesta associació ha de proposar les persones membres del consell de participació.
b.5) Una persona representant de l'administració local, en els casos que no hi sigui representada ni com a titular del centre ni com a administració finançadora del servei.
c) Secretaria, que és designada per la presidència entre les persones vocals del consell i té veu i vot.
27.2 Si es tracta d'un centre de titularitat privada, de les dues persones designades en representació de l'entitat, una vocalia ha de ser designada per l'entitat titular, i l'altre vocalia ha de ser designada per l'administració finançadora majoritària.
Tanmateix, l'administració finançadora pot delegar la seva representació en l'administració local corresponent.
27.3 En els serveis socials d'atenció a la infància i l'adolescència que atenguin sis o més infants i adolescents de més de 12 anys, aquests darrers poden participar com a vocals.
Aquesta participació ha de quedar recollida en el projecte educatiu del centre.
En tot cas, les persones usuàries han de ser informades de tot el que els afecti.
27.4 El consell de participació de centre, a través de la seva presidència, pot demanar la participació a les sessions de totes aquelles persones i entitats que estiguin en condicions de realitzar aportacions d'interès.
Consells de participació de centre: funcions
Són funcions del consell de participació de centre:
a) Informar anualment sobre la programació general de les activitats del servei.
b) Rebre informació periòdica de la marxa general del servei.
c) Elaborar i aprovar el projecte de reglament de règim interior del servei i les seves modificacions.
d) Informar sobre la memòria anual que contindrà l'avaluació de resultats terapèutics, socials i econòmics, de caràcter públic, del servei.
e) Fer propostes de millora del servei.
f) Fer públics els resultats de la participació.
Consells de participació de centre: organització i funcionament
29.1 Els centres de serveis socials que tinguin menys de 25 places poden realitzar les funcions de participació que es concreten en aquest capítol amb altres modalitats participatives.
Les modalitats participatives que estableixin aquests centres han d'estar recollides en documents de funcionament intern del centre i respectar, en tot cas, la pluralitat dels actors recollida en l'article 27 del present Decret.
29.2 El consell s'ha de reunir, com a mínim, una vegada a l'any, amb caràcter ordinari, o sempre que el convoqui la presidència a iniciativa pròpia o a petició de la meitat de les persones que el componen.
29.3 Els acords que adopti el consell necessiten la majoria simple de les persones membres i, en cas d'empat, el vot de la presidència té caràcter diriment.
29.4 Els consells de participació de centre han de comunicar a la Secretaria del Consell General de Serveis Socials la creació, modificació o supressió dels òrgans de participació, a efectes del corresponent registre de consells de participació.
30.1 Es crea el registre dels consells de participació locals i dels consells de participació dels centres de serveis socials regulats en aquest Decret, el qual depèn del Departament competent en matèria de serveis socials.
Aquest registre ha d'actuar com a instrument de comunicació entre els òrgans de participació del sistema català de serveis socials.
30.2 Els ens locals i els centres de serveis socials han de comunicar a la Secretaria del Consell General de Serveis Socials la creació, modificació o supressió dels òrgans de participació de serveis socials, als efectes de l'actualització del registre.
Òrgans de Coordinació: disposicions generals
31.1 Els òrgans de coordinació es creen per garantir la coordinació i la integració adequades del sistema de serveis socials amb els altres sistemes que contribueixen al benestar de les persones.
Les mesures de coordinació s'han de dirigir especialment als àmbits de salut, educació, ocupació, justícia, habitatge i cultura i han de garantir l'intercanvi de la informació necessària per detectar situacions d'alt risc social i intervenir-hi.
31.2 Els òrgans de coordinació de serveis socials són:
a) El Consell de Coordinació del Benestar Social.
31.3 El Consell de Coordinació de Benestar Social i el Comitè d'Avaluació de Necessitats de Serveis Socials es reuneixen en sessió ordinària les vegades que calgui per al compliment de les seves funcions, quan els convoqui la Presidència o quan ho demanin dos terços dels seus membres.
En tot cas, el Consell de Coordinació de Benestar Social es reuneix almenys una vegada l'any i el Comitè d'Avaluació de Necessitats de Serveis Socials es reuneix almenys dues vegades l'any.
31.4 Els òrgans de coordinació elevaran anualment una memòria de les seves actuacions a la persona titular del Departament competent en matèria de serveis socials.
31.5 La presidència de cada òrgan ha de fomentar la màxima participació en les deliberacions, vetllar perquè els acords es prenguin preferentment per consens i perquè en les actes i informes que s'elaborin es reflecteixin no solament els resultats de les deliberacions sinó també les principals argumentacions exposades per les parts.
Consell de Coordinació de Benestar Social: definició i composició
32.1 El Consell de Coordinació de Benestar Social és l'òrgan encarregat de coordinar les polítiques públiques en matèria de serveis socials, vetllar per la seva equitat territorial i articular-les amb el sistema educatiu, de salut, de cultura, de treball, d'habitatge i de justícia.
El Consell té composició mixta i està integrat per representants de l'Administració de la Generalitat de Catalunya i dels ens locals per mitjà de les seves associacions representatives.
32.2 El Consell de Coordinació del Benestar Social: composició.
El Ple del Consell de Coordinació de Benestar Social té la composició següent:
a) La presidència, que recau en la persona titular del departament competent en matèria de serveis socials.
b) La vicepresidència, que recau en la persona titular de la secretaria general del departament competent en matèria de serveis socials.
c.1) 28 persones en representació de l'Administració de la Generalitat, amb categoria d'alt càrrec, de subdirecció general o assimilada, designades per la persona titular del departament corresponent, dels àmbits següents:
13 de l'àmbit dels serveis socials i drets de ciutadania.
1 de l'àmbit de la presidència.
1 de l'àmbit de cooperació internacional.
c.2) 28 persones en representació de l'àmbit de les administracions locals, amb categoria d'electes, designades per les organitzacions més representatives de l'àmbit local de Catalunya.
El càrrec de secretari o secretària del Consell i de la persona que l'ha de suplir seran designats per la persona que ostenta la presidència de l'òrgan, entre els funcionaris i les funcionàries del grup A del departament competent en matèria de serveis socials.
32.3 En casos de vacant, absència o malaltia, les persones del Consell de Coordinació de Benestar Social designades en representació de l'Administració de la Generalitat són substituïdes per una persona adscrita a l'òrgan o ens de pertinença, amb comunicació a la secretaria del Consell.
Consell de Coordinació de Benestar Social: funcions
33.1 Les funcions de la Presidència són:
a) Ordenar la convocatòria i presidir les sessions del Consell de Coordinació de Benestar Social, assegurant-ne el compliment de les lleis i reglaments, fixar-ne l'ordre del dia i ordenar les seves deliberacions i els debats.
b) Crear i promoure el bon i regular funcionament de les Taules de Coordinació i grups de treball, si s'escau.
e) Convidar entitats sense vocalia a les sessions del Consell de Coordinació de Benestar Social, a iniciativa pròpia o a petició dels membres del Consell.
f) Representar el Consell de Coordinació de Benestar Social davant les administracions públiques, institucions, entitats i particulars.
33.2 Les funcions de la Vicepresidència són:
a) Substituir la presidència en casos de vacant, absència o malaltia.
b) Coordinar les línies d'actuació del Consell de Coordinació del Benestar Social amb les Taules de Coordinació.
c) Organitzar i coordinar la Secretaria del Consell de Coordinació del Benestar Social i les secretaries de les diferents taules de coordinació o grups de treball.
d) Qualsevol altra funció que se li encomani expressament o que li delegui la presidència del Consell de Coordinació del Benestar Social, en l'àmbit de les seves competències.
33.3 Les funcions de la Secretaria són:
a) Assistir a les reunions amb veu i sense vot, llevat que la secretaria de l'òrgan l'exerceixi una persona membre d'aquest, cas en que assistirà amb veu i vot.
b) Convocar les sessions de l'òrgan per ordre de la presidència.
c) Preparar la documentació que, per mitjà de la presidència, s'ha de sotmetre a la consideració del Consell de Coordinació del Benestar Social, i informar de tot el necessari per al correcte exercici de les seves competències.
d) Obtenir i compilar, de les administracions que gestionen o programen serveis socials, la informació necessària per al funcionament del Consell de Coordinació del Benestar Social.
e) Coordinar el pla de treball de les Taules de Coordinació.
f) Trametre i rebre les comunicacions de les vocalies, les notificacions, peticions de dades, rectificacions o qualsevol altra classe d'escrits de què hagi de tenir coneixement.
g) Preparar les sessions, redactar les actes, custodiar les actes i altra documentació de les sessions.
h) Expedir certificats sobre els temes que s'han tractat i dels acords presos en les sessions.
i) Gestionar els nomenaments o designacions dels membres de l'òrgan col·legiat.
j) Informar periòdicament als membres del Consell de Coordinació del Benestar Social sobre el funcionament i l'estat de les Taules de Coordinació.
k) Impulsar la comunicació amb altres espais estables de coordinació de la Generalitat i del món local en l'àmbit del benestar social.
l) Vetllar perquè la coordinació entre les diferents taules de coordinació i grups de treball sigui efectiva.
m) Elaborar la memòria anual del Consell de Coordinació del Benestar Social.
n) Totes aquelles funcions que li encomani la presidència.
a) Potenciar l'intercanvi d'informació necessari per detectar i intervenir en situacions d'alt risc social.
b) Participar en l'elaboració de la Cartera de Serveis Socials i en el Pla estratègic de serveis socials de Catalunya, així com en els plans sectorials de serveis socials que el desenvolupin.
c) Promoure i vetllar pel compliment, per part de les administracions públiques competents, del que estableix la Llei de serveis socials, en relació amb la coordinació i col·laboració interdepartamental i interadministrativa.
d) Trametre les seves conclusions al Consell General de Serveis Socials i a altres consells de participació de la Generalitat i dels ens locals, si escau.
e) Aprovar la proposta del document que concreti l'aplicació territorial del Pla estratègic de serveis socials mitjançant les taules territorials.
Taules de coordinació de benestar social
34.1 Per al desenvolupament de la missió i funcions del Consell de Coordinació de Benestar Social, es poden crear Taules de Coordinació i, en el marc d'aquestes, grups de treball.
34.2 Les Taules de Coordinació i els seus grups de treball són constituïts per la presidència del Consell de Coordinació de Benestar Social, i en l'acord de constitució hi ha de constar els seus objectius, la persona que les ha de presidir, la seva composició, els resultats previstos de la seva actuació, la seva durada i els seus costos.
34.3 Els grups de treball interdepartamentals i interadministratius amb caràcter estable que tinguin com un dels seus objectius centrals la coordinació amb els serveis socials o entre serveis socials, i els òrgans col·legiats d'aquestes característiques existents amb anterioritat a l'entrada en vigor d'aquest Decret, poden ser inclosos com a Taules de Coordinació o grups de treball del Consell de Coordinació de Benestar Social, a proposta de la seva Secretaria.
El Comitè d'Avaluació de Necessitats de Serveis Socials: definició i principis de funcionament
35.1 El Comitè d'Avaluació de Necessitats de Serveis Socials és l'òrgan tècnic encarregat d'estudiar les necessitats socials de la població i d'avaluar l'eficiència i la qualitat del sistema de serveis socials.
35.2 El funcionament del Comitè d'Avaluació de Necessitats dels Serveis Socials es regeix pels següents principis:
a) Excel·lència: ha d'aportar assessorament d'alta qualitat per part d'experts acadèmics i professionals de prestigi reconegut tant externs com de la mateixa administració.
b) Independència: els membres del Comitè han d'actuar en tot moment de manera independent, adoptant a aquest efecte pràctiques que fomentin la integritat i la declaració explícita d'interessos per part dels seus membres.
c) Pluralisme: el Comitè ha d'integrar en la seva composició, així com en grups de treball que impulsi o quan sol·liciti assessorament puntual extern, punts de vista diversos en relació amb els temes que es tractin, afavorint sempre que sigui possible i oportú enfocaments multisectorials, multidisciplinars, diferents perspectives geogràfiques, culturals i de gènere.
d) Transparència: el Departament competent en matèria de serveis socials promourà, sempre que sigui possible, la difusió als interessats i al públic en general de les consultes i sol·licituds d'assessorament que es facin al Comitè, així com dels seus resultats, adoptant les mesures oportunes per fer-la comprensible a públic no expert.
e) Eficiència: els mètodes per a la producció de coneixement i per a l'obtenció d'assessorament extern han de ser proporcionats, adequats i orientats a la utilització efectiva dels seus resultats.
El Comitè d'Avaluació de Necessitats de Serveis Socials: composició
36.1 Els membres del Comitè d'Avaluació de Necessitats dels Serveis Socials han de ser persones expertes i de reconegut prestigi acadèmic i/o professional, designades conjuntament per la Generalitat i les altres administracions competents en matèries de serveis socials.
36.2 El Comitè d'Avaluació de Necessitats dels Serveis Socials té la composició següent:
a) Presidència, que recau en la persona titular de la Secretaria General del Departament competent en matèria de serveis socials.
b.1) 13 vocals designats entre les persones professionals del departament competent en matèria de serveis socials i seleccionats per la seva expertesa tècnica.
b.2) 7 vocals de prestigi reconegut provinents del món acadèmic i professional, seleccionats pel departament competent en matèria de serveis socials.
b.3) 6 vocals designats entre les persones professionals de l'àmbit local i seleccionats per les associacions representatives dels ens locals.
La Secretaria del Comitè i la persona suplent és designada per la persona titular de la Secretaria General del Departament competent en matèria de serveis socials, entre funcionaris i funcionàries de carrera del grup A del Departament competent en matèria de serveis socials.
36.3 Les vocalies són designades per un període de dos anys.
36.4 El Comitè pot comptar amb assessors i assessores científics de caràcter permanent o puntual.
Els assessors i assessores participaran a les reunions del Comitè.
36.5 El Comitè ha de comptar amb el suport tècnic de la unitat responsable del sistema d'informació social del Departament competent en matèria de serveis socials, que a aquests efectes ha d'actuar en coordinació amb les unitats directives del departament competent en matèria de serveis socials i amb els òrgans corresponents dels departaments amb competències relacionades amb el sistema de serveis socials.
36.6 La Secretaria del Comitè adoptarà les mesures necessàries per procedir a la renovació periòdica del Comitè d'Avaluació de Necessitats de Serveis Socials o quan s'hagi de substituir alguna vocalia.
El Comitè d'Avaluació de Necessitats de Serveis Socials: funcions
Les funcions del Comitè d'Avaluació de Necessitats de Serveis Socials són les següents:
37.1 Proposar els mètodes, tècniques i instruments per a la detecció sistemàtica de les necessitats de la societat en matèria de serveis socials i per al seguiment de la seva evolució al llarg del temps.
37.2 Proposar els mètodes, tècniques i instruments per a l'avaluació de l'eficàcia, l'eficiència i la qualitat del sistema de serveis socials.
37.3 Emetre informes sobre la Cartera de Serveis Socials, el Pla Estratègic i el Pla de Qualitat, així com un informe previ a l'establiment dels criteris de qualitat de les activitats i prestacions de serveis socials i sobre els mecanismes d'avaluació i garantia del compliment d'aquests criteris.
37.4 Elaborar informes d'avaluació i d'impacte, així com de recomanacions d'actuació estratègica per a la millora de la cobertura, l'eficiència i la qualitat del sistema.
37.5 Participar en la construcció del Sistema d'Informació Social, així com en la seva avaluació.
37.6 Establir criteris en matèria de recerca i innovació tecnològica en l'àmbit dels serveis socials, en col·laboració amb el Departament competent en matèria de recerca.
37.7 Trametre les seves conclusions a òrgans i consells de participació de la Generalitat, del món local i altres relacionats amb els serveis socials.
El Comitè d'Avaluació de Necessitats de Serveis Socials: organització i funcionament
38.1 La Presidència del Comitè podrà constituir grups de treball de caràcter permanent o puntual per tractar problemàtiques sectorials o transversals, o analitzar qüestions diverses que li siguin plantejades.
Pel que fa a la composició i selecció dels membres d'aquests grups de treball s'aplicaran els mateixos principis que en el cas del Comitè.
38.2 Per al correcte exercici de les seves funcions, el Comitè podrà demanar a les administracions públiques competents la informació necessària per tal d'obtenir el coneixement de l'estat de situació de funcionament del sistema de serveis socials.
La falta de resposta a les seves peticions es posarà en coneixement del Consell de Coordinació de Benestar Social.
38.3 El Comitè pot també proposar la realització de jornades, tallers o conferències, nacionals o internacionals, sobre temes específics i que comptin, si escau, amb la participació de persones expertes acadèmiques, professionals, parts interessades i administracions públiques.
Aquestes activitats s'emmarcaran en el Pla Director de Formació del Departament d'Acció Social i Ciutadania.
38.4 El Comitè actua mitjançant l'emissió de dictàmens relatius a les matèries en què és competent.
Aquests dictàmens han de destacar clarament les dades empíriques en què basen les seves conclusions, reflectir les incerteses que hi hagi al respecte i les seves causes, així com les opinions discrepants que puguin donar-se en el si del Comitè.
38.5 El Departament competent en matèria de serveis socials establirà un sistema de seguiment i avaluació periòdica de les activitats del Comitè, orientat a la millora contínua en la seva composició, mètodes de treball i resultats, així com en relació amb la utilització efectiva de la informació, dictàmens i recomanacions emesos per aquest òrgan en el cicle de les polítiques socials.
38.6 Les vocalies del Comitè poden percebre dietes o/i indemnitzacions d'acord amb la normativa vigent.
L'Administració competent assignarà els mitjans personals, materials i econòmics necessaris per assegurar el funcionament dels òrgans col·legiats previstos en aquest Decret.
Les despeses que s'originin per a l'exercici de les activitats dels òrgans col·legiats s'integraran en el pressupost de l'ens d'adscripció.
Participació paritària de dones i homes
La composició i posterior renovació de les persones membres dels òrgans regulats per aquest Decret respondrà a criteris de participació paritària de dones i homes.
A aquest efecte, els departaments de la Generalitat, les administracions locals i les entitats que tinguin més d'una persona representant als òrgans han de respectar aquest criteri en la proposta que facin per al nomenament de llurs representants.
El criteri de paritat s'aplicarà tant a les persones titulars com a les suplents.
Els òrgans regulats per aquest Decret incorporaran la perspectiva de gènere i de dones en el desenvolupament de les seves funcions.
Constitució i règim transitori del Consell General de Serveis Socials
El Consell General de Serveis Socials s'ha de constituir de conformitat amb les disposicions d'aquest Decret en el termini d'un mes des de la seva entrada en vigor.
Fins que no es constitueixi el Consell General de Serveis Socials i els seus òrgans, els òrgans existents als quals aquests han de substituir, continuaran exercint les seves funcions.
Adaptació dels consells territorials
Els consells territorials que es constitueixin d'acord amb l'article 23 d'aquest Decret han d'adaptar, en el període d'un any, el seu àmbit territorial a l'organització territorial de Catalunya que s'aprovi en desenvolupament de l'Estatut d'Autonomia.
Adaptació dels òrgans de participació dels ens locals i dels consells de participació de centre
Els ens locals que disposin d'un òrgan de participació en serveis socials creat a l'empara de l'article 36 del Decret legislatiu 17/1994, de 16 de novembre, l'hauran d'adaptar a la Llei 12/2007, d'11 d'octubre, de serveis socials, i al Capítol III de present Decret, en el termini de 6 mesos des de la seva entrada en vigor.
Els Consells assessors i de seguiment creats a l'empara de l'article 37 del Decret legislatiu 17/1994, de 16 de novembre, i regulats pel Decret 108/1998, de 12 de maig, sobre la participació en els serveis socials, s'hauran d'adaptar a la Llei 12/2007, d'11 d'octubre, de serveis socials, i al Capítol IV del present Decret en el termini de 6 mesos des de la seva entrada en vigor.
Els òrgans col·legiats amb funció de comissió sectorial previstos a l'article 15.2 que en el moment de l'aprovació del present Decret encara estiguin pendents de desplegament reglamentari, podran ser substituïts transitòriament per comissions temporals que s'ajustaran a allò que estableix l'article 16.
Aquestes comissions de caràcter temporal asseguraran l'execució de les tasques específiques del sector corresponent necessàries per al bon funcionament del Consell General de Serveis Socials.
Àmbit territorial del Pla estratègic
Mentre no s'aprovi l'organització territorial de Catalunya, als efectes de l'elaboració del document previst a l'article 37.5.d) de la Llei 12/2007, d'11 d'octubre, de serveis socials, que ha d'incloure el Pla estratègic, l'àmbit territorial que es tindrà en compte serà el comprès per les delegacions territorials del Govern de la Generalitat de Catalunya.
Queden derogades les següents disposicions:
a) Ordre de 30 de juny de 1987, per la qual s'aprova el Reglament de règim intern del Consell General de Serveis Socials de Catalunya.
b) Decret 153/1997, de 25 de juny, pel qual es renova el Reglament constitutiu del Consell General de Serveis Socials.
c) Decret 109/2000, de 6 de març, de modificació del Decret 153/1997, de 25 de juny, pel qual es renova el Reglament constitutiu del Consell General de Serveis Socials.
d) Decret 108/1998, de 12 de maig, sobre la participació en els serveis socials.
Establiment de nous espais de participació
S'autoritza a la persona titular del Departament competent en matèria de serveis socials per ampliar el nombre d'espais estables de participació previstos a l'article 15.2 del present Decret que realitzaran les funcions pròpies de les Comissions Sectorials del Consell General de Serveis Socials, mitjançant ordre.
Aquest Decret entra en vigor l'endemà d'haver estat publicat en el Diari Oficial de la Generalitat de Catalunya.
Barcelona, 22 de desembre de 2009